Робърт Бърнс
Меги от мелницата

Превод от английски: Владимир Свинтила, 1992

chitanka.info

Ти чу ли какво е намерила Меги?

Ти чу ли какво е намерила Меги?

Намерила мъж със парички човек!

И днес мелничаря зарязала Мег.

Ах, бе мелничарят, изпълнен със живост,

със лека кесия, но лорд по вежливост.

А този бил грозен и празна глава,

но имал човека пари, за това.

Пред нея сърцето си първият сложил,

но вторият нещо по-друго предложил.

Кобилка предложил със ново звънче,

с юздички, ботушки, седло и жребче.

О, златото има наистина сила,

щом можеш да купиш жена за кобила.

Но нека да има любов между нас,

парите бих пратил по дявола аз.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.